Bé, el proper dissabte 24 de juny coincidint amb la festa del foc i les bruixes (l'endemà de la revetlla, no ens confonguéssim pas) farem un acte per presentar el nou partit. A les 8 del vespre hi haurà una xerrada en què hi participaran membres de la CUP a nivell local i nacional, i tot seguit farem una sardinada, a preus molt populars per què no ens oblidem (alguns al poble sembla que ho han fet) que som una vila marinera. L'acte serà a un lloc emblemàtic, un escenari preciós: el Salvament, un turó que s'endinsa dins el mar, un entorn privilegiat, els que heu estat a Sant Feliu potser ja ho coneixeu. Volem donar una empenta, un nou aire a l'ajuntament ganxó. Hi esteu tots convidats!!!! 
Quin és el panorama polític a Sant Feliu de Guíxols??? 
Actualment: 17 regidors dels quals: 11 CiU 3 PSC 1 ERC 1 IC-V 1 TSF (Tots per Sant Feliu, grup d'independents sovint acusats de seguidisme a CiU...) A la propera legislatura hi haurà 21 regidors perquè hem sobrepassat els 20000 habitants, la qual cosa ens dóna esperances de treure, almenys, un regidor. 
Home, tenint en compte la clàssica abstenció serien com uns 600 o 700 vots... i crec que els podeu tenir
Amb una mica menys de 300 vots pots treure un regidor. 
 Segur? Amb quina abstenció? 
Perdona, allà on diu "menys" ha de dir "més". A les darreres eleccions l'abstenció va ser del 34%, jo crec que amb aquests paràmetres. Seguint la llei d'Hondt, als darrers comicis el darrer partit que va agafar regidor ho va fer amb 393. Si hi ha menys participació (cosa que no m'extranyaria) el més probable és que el 21è regidor estigui sobre una mica més de 300. Espero haver-me explicat 
T'expliques, però mirant els resultat de St. Feliu del 2003 veig que el PP amb 389 vots no va aconseguir cap regidor, i el mínim de vots amb un regidor són 496 per IC. Això amb els 17 regidors antics. Era només per saber si això dels 300 ho teniu calculat 'bé', o és només una aproximació teva. 
El càlcul que jo t'he dit dels 393 és comptant que al 2003 tinguerem ja 21 regidors, saps? 
No, no sé. Jo amb la llei d'Hondt no m'hi entenc Per això mirava amb dades i comparant amb un altre poble en una situació similar a St. Feliu (passant de 17 a 21, i amb partits amb només un o cap regidor). Mira, he trobat un cas on ni amb 460 es té un regidor (de 21): http://www10.gencat.net/pls/gov_eleccions/p12.mostrar_res_muni?v_tipus_eleccio=M&v_any_eleccio=2003&v_num_eleccio=1&v_municipi=pin&v_codi_municipi=08163&m_conta=7 
Això és que els hi ha sortit un Hondt a l'esquena, i es veu que fa mal... 
Ho he llegit en diagonal, però cal tenir present que per entrar al repartiment d'escons es requereix més d'un 5% dels vots. Per tant, potser que tot això que dieu depengui d'això Això és le que va fer mal a Manresa, per exemple Felicitats per la CUP i aviam com us va